Κρατώντας μία ελληνική σημαία, ένας 70χρονος άνδρας άρχισε να ανεβαίνει τα σκαλιά δίπλα από το μνημείο του Άγνωστου Στρατιώτη, χωρίς όμως να καταφέρει να φτάσει στη Βουλή, καθώς τον σταμάτησαν άνδρες της αστυνομίας.

Κατά τη διάρκεια της πορείας του, φώναζε στους αστυνομικούς «αφού μπορεί ο Ρουβίκωνας, γιατί όχι κι εγώ;. Στη συνέχεια, μεταφέρθηκε στο Αστυνομικό Τμήμα και λίγο αργότερα αφέθηκε ελεύθερος.

Από νωρίς το πρωί, συνεργεία του υπουργείου Πολιτισμού εργάζονται για τον καθαρισμό της πρόσοψη της Βουλής από τις μπογιές που έριξαν χθες μέλη του Ρουβίκωνα.